Iltakuoro
Iltakuoron sävel liitää,
 soiden hiljaa yli veen;
 kohti, yhä kohti kiitää,
 kaikuin takaa taipaleen:
     Jubilate, Amen!
 Pois jo taas, jo pois se liitää,
 häipyin humuun hiljaiseen:
     Jubilate, Amen!

 Vuoroin, kuudanvesiin viihtyin,
 sävel rantaan raukeaa;
 vuoroin, hyrskyn lailla kiihtyin,
 kesken pauhun soinnun saa:
     Jubilate, Amen!
 Taas jo, vetten lailla viihtyin,
 sävel rantaan raukeaa:
     Jubilate, Amen!

Lähde: Juva, Valter 1926 [1916]: Sata runoa: valikoituja maailmankirjallisuudesta. Werner Söderström Osakeyhtiö, Porvoo.

Runot
Thomas Moore
Valter Juva
Sata runoa: valikoituja maailmankirjallisuudesta
1926